**Vastavalt nimekirjale 15.11.2024 nr 6-1/46-1**

**Arvamuse küsimine Uulu külas** **Soometsa tee 19 ja Soometsa tee 21 kinnistute**

**detailplaneeringu algatamise korralduse eelnõule**

Häädemeeste vallas Uulu külas asuvate Soometsa tee 19 (katastritunnus 84801:001:0531, pindala 3921 m2, sihtotstarve tootmismaa 100%) ja Soometsa tee 21 (katastritunnus 84801:001:0532, pindala 2845 m2, sihtotstarve tootmismaa 100%) kinnistuste omanik esitas 04.10.2024 eelpool nimetatud kinnistutel detailplaneeringu algatamise avalduse (dokumendiregistri nr 6-3/1658). Planeeringuala suurus on 6766 m². Detailplaneeringu eesmärgiks on maaüksuste liitmine üheks ja ehitusõiguse andmine uue tootmis-/ärihoonete ehitamiseks. Planeeritav maakasutus tootmismaa 55-100%, ärimaa 0-45 %. Detailplaneeringus nähakse ette planeeritava krundi täisehitus 40 %, kavandatavate hoonete arv kuni 3, planeeritavate hoone kõrgus kuni 13 m. Oluline on seejuures, et lahendusega oleks tagatud võimalus mõõtmetega 36 m x 85 m tootmis/ärihoone rajamine. Juurdepääs planeeringualale on tagatud 19333 Uulu-Soometsa-Häädemeeste tee L1 katastriüksuselt. Planeeritavale krundile rajatakse parkimisplats ning vajalikud kaupade laadimiskohad. Planeeringu käigus lahendatakse veevarustus ja kanalisatsioon ning pinnasevee juhtimine krundilt. Planeeringu käigus lahendatakse kaugkütte võimalus hoonele.

Kavandatav tootmishoone kuulub Vabariigi Valitsuse 01.10.2015 määruse nr 102 kohaselt olulise ruumilise mõjuga objektide hulka. Ühtlasi ei kuulu kavandatav tootmishoone keskkonnamõju hindamise ja keskkonnajuhtimissüsteemi seaduses toodud olulise keskkonnamõjuga tegevuse nimekirja, mis nõuaks KSH eelhinnangu koostamist. Detailplaneering on kooskõlas kehtiva Tahkuranna valla üldplaneeringuga.

Häädemeeste Vallavalitsus küsib planeerimisseaduse § 127 tulenevalt asjaomaste asutuste ja kaasatavate isikute arvamust detailplaneeringu algatamise korralduse eelnõule. Arvamuse palume esitada kirjalikult aadressile haademeeste@haademeeste.ee hiljemalt 30 päeva jooksul.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Uulu külas Soometsa tee 19 ja Soometsa tee 21 kinnistute detailplaneeringu algatamise korralduse eelnõu;

2. eskiislahendus.

Marie Reinson, planeerimis- ja maanõunik

marie.reinson@haademeeste.ee, tel. 5788 0015